Diari Oficial de la Generalitat Valenciana


Sumari del DOGV 6140, del 09-11-2009 (2009/12583)

Notificació de la resolució per la qual es declara la caducitat del procediment de declaració d'interés comunitari en Mutxamel. Expedient número 2002/1458.
-----------------------------------------------------------------------------------------------------------------------------------------------------------

### Dades del document

Número de DOGV
:   6140

Data del DOGV
:   09-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12293


Data del document
:   15-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució per la qual es declara la caducitat del procediment de declaració d'interés comunitari en Mutxamel. Expedient número 2002/1458. [2009/12966]  
Pel fet d'haver resultat infructuoses les gestions realitzades per a efectuar la notificació adreçada a Daniel Frías Carbonell, al domicili que figura en la seua sol·licitud de declaració d'interés comunitari per a la instal·lació d'un sala de bodes i banquets, a la parcel·la 182, polígon 11, zona 0, partida el Collado, al terme municipal de Mutxamel, d'acord amb el que preveu l'art. 59 de la Llei de règim jurídic de les administracions públiques, s'efectua mitjançant aquest edicte.  
Acte que es notifica:  
El conseller de Medi Ambient, Aigua, Urbanisme i Habitatge va adoptar en data 15 de maig de 2009, la resolució que tot seguit es transcriu:  
«Vist l'expedient promogut per Daniel Frías Carbonell, de sol·licitud de declaració d'interés comunitari per a sala de bodes i banquets, a la parcel·la 182 del polígon 11, zona 0, partida el Collado, del municipi de Mutxamel, i de conformitat amb els següents  
Antecedents de fet  
Primer. Amb data 10 de novembre de 2002 el promotor, Daniel Frías Carbonell, va sol·licitar d'aquesta Conselleria la declaració d'interés comunitari per a saló de bodes i banquets, a la parcel·la 182 del polígon 11, zona 0, partida el Collado del municipi de Mutxamel.  
Segon. Posteriorment, en data 5 d'abril de 2007 es va notificar al promotor la necessitat esmenar deficiències observades en la documentació, on se li concedia un termini de 10 dies per a la presentació d'aquestes i se'l prevenia de l'arxiu de l'expedient iniciat si transcorreguts tres mesos des de la recepció continuava sense complir el requeriment, tot això a l'empara del que estableix l'article 92 de la Llei 30/1992, de règim jurídic de les administracions públiques i del procediment administratiu comú.  
La notificació a l'interessat del requeriment de caducitat va tenir lloc de conformitat amb el que disposa l'article 59 de la Llei 30/89 LJDIO-BJL, i no consta fins ara que aquest haja efectuat cap actuació tendent a la presentació de l'esmentada documentació.  
Tercer. El Servei Territorial d'Ordenació del Territori d'Alacant emet un informe en data 8 d'agost de 2008 on proposa la caducitat d'aquesta declaració d'interés comunitari i l'arxiu de les actuacions.  
Quart. En data 8 de maig de 2009, el Servei de Coordinació Territorial de la Direcció General d'Urbanisme emet un informe respecte a aquest expedient.  
Fonaments jurídics  
Primer. L'article 92 de l'esmentada Llei 30/1992 disposa expressament que "en els procediments iniciats a sol·licitud de l'interessat, quan es produïsca la paralització per causa imputable a aquest, l'administració l'advertirà que, transcorreguts tres mesos, es produirà la caducitat del procediment. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i ho notificarà a l'interessat. Contra la resolució que declare la caducitat procediran els recursos pertinents".  
Tenint en compte, a més, que en aquest cas no concorren raons d'interés públic que obliguen aquesta Administració a resoldre, es declara caducat el procediment instat, i s'acorda l'arxiu de les actuacions, de conformitat amb el que disposa l'esmentat article.  
En efecte, la caducitat del procediment constitueix una forma d'acabament del procediment -article 87 de la Llei 30/1992- que tendeix a evitar la tendència indefinida i la inseguretat jurídica que això implica. A més, la caducitat actua de manera automàtica i ha de ser apreciada d'ofici, actuant ope legis, en constituir una institució que garanteix el principi de seguretat jurídica.  
Segon. De conformitat amb el que disposa l'article 42.1, en relació amb els articles 87.1 i 92.1 de l'esmentada Llei 30/1992, ha de declarar-se expressament la caducitat produïda i la subsegüent notificació a l'interessat, a fi que puga utilitzar els recursos pertinents.  
Tercer. De conformitat amb el que disposa l'art. 37.1 de la Llei 10/2004, de la Generalitat, de 9 de desembre, de sòl no urbanitzable, en relació amb l'article 6.e) del Decret 162/2007, de 21 de setembre, que aprova el Reglament dels òrgans territorials i urbanístics de la Generalitat, la competència per a l'aprovació de les declaracions d'interés comunitari, correspon al conseller de Medi Ambient, Aigua, Urbanisme i Habitatge.  
Per tot això, vistos els antecedents exposats com també els preceptes legals esmentats i la resta de general i pertinent aplicació, i fent ús de les atribucions conferides pel Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria amb competències en matèria d'urbanisme, resolc:  
Declarar caducat el procediment administratiu relatiu a l'expedient instat per Daniel Frías Carbonell per a sala de bodes i banquets, a la parcel·la 182 del polígon 11, zona 0, partida el Collado, al terme municipal de Mutxamel, i ordenar l'arxiu de les actuacions, atés que no hi ha tercers que hi han comparegut, ni la seua tramitació conté qüestions d'interés general, i sense perjudici del seu dret a reproduir novament la sol·licitud en el moment que ho estime convenient.  
Contra aquesta resolució, que posa fi a la via administrativa, podrà interposar-se recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.»  
Aquesta notificació és transcripció exacta de la resolució original que consta en l'expedient.  
València, 15 d'octubre de 2009.- El director general d'Urbanisme: José M. Selva Ros.